Attēls, kurā ir ekrānuzņēmums

Mākslīgā intelekta ģenerēts saturs var būt nepareizs.

**Mārupes novada pašvaldības dome**

Daugavas iela 29, Mārupe, Mārupes novads, LV-2167

67934695 / marupe@marupe.lv / www.marupe.lv

**DOMES SĒDES PROTOKOLA Nr. 3 PIELIKUMS**

2025. gada 30.jūlijs

**LĒMUMS Nr.49**

**Par detālplānojuma izstrādes uzsākšanu nekustamā īpašuma “Lauviņas” (kadastra Nr. 80760120149), Mārupē, Mārupes novadā, teritorijai**

*Adresāts: SIA “Tīraines parki”, reģistrācijas Nr. 40203174791, […]*

Mārupes novada pašvaldības dome, izskatot nekustamā īpašuma “Lauviņas” (kadastra Nr.80760120149), Mārupē, Mārupes novadā, īpašnieces SIA “Tīraines parki”, reģistrācijas Nr. 40203174791, valdes locekļu [K. J.] un [L. K.] elektronisko iesniegumu (reģistrēts Mārupes novada pašvaldībā 2025.gada 27.maijā ar Nr. 1/2.1-2/610) (turpmāk – Iesniegums), kurā lūgts pieņemt lēmumu par detālplānojuma izstrādes uzsākšanu, darba uzdevuma izdošanu un apstiprināšanu, kam arī pievienota detālplānojuma priekšlikuma skice, konstatē:

1. Nekustamais īpašums “Lauviņas”, Mārupē, Mārupes novadā, kadastra Nr. 80760120149 (turpmāk – nekustamais īpašums “Lauviņas”), reģistrēts Rīgas rajona tiesas Mārupes pagasta zemesgrāmatas nodalījumā Nr.100000493845 un īpašuma tiesības uz to nostiprinātas SIA “Tīraines parki”, reģistrācijas Nr.40203174791. Īpašuma sastāvā ietilpst neapbūvēta zemes vienība ar kadastra apzīmējumu 8076 012 0534, ar kopējo platību 1,6964 ha.
2. Saskaņā ar Mārupes novada domes 2013.gada 18.jūnija saistošajiem noteikumiem Nr.11/2013 “Mārupes novada teritorijas plānojuma 2014.-2026. gadam Teritorijas izmantošanas un apbūves noteikumi un Grafiskā daļa” apstiprināto Mārupes novada (šobrīd Mārupes un Mārupes pagasta) teritorijas plānojumu 2014.-2026.gadam (turpmāk – Teritorijas plānojums), nekustamais īpašums “Lauviņas” atrodas funkcionālās zonas Savrupmāju apbūves teritorijas apakšzonā Retinātas savrupmāju apbūves teritorija (DzS1), kur noteiktā minimālā jaunveidojamās zemes vienības platība 2000 m2. Nekustamais īpašums “Lauviņas” atrodas pilsētas teritorijā.
3. Piekļuve nekustamajam īpašumam “Lauviņas” nodrošināta no pašvaldības ielas – Rožu iela.
4. 2025.gada 27.maijā saņemts nekustamā īpašuma “Lauviņas” īpašnieces SIA “Tīraines parki” valdes locekļu [K. J.] un [L. K.] parakstīts iesniegums detālplānojuma izstrādei ar mērķi sadalīt īpašumus apbūves gabalos. Iesnieguma pielikumā pievienota skice, kas paredz nekustamo īpašumu sadali 9 apbūves gabalos, paredzot tiem piekļuvi pa ielu, veidojot pievienojumu pašvaldības ielai Rožu iela.
5. Saskaņā ar Teritorijas attīstības plānošanas likuma 28.panta trešo daļu detālplānojumu izstrādā pirms jaunas būvniecības uzsākšanas vai zemes vienību sadalīšanas, ja tas rada nepieciešamību pēc kompleksiem risinājumiem un, ja normatīvajos aktos nav noteikts citādi.
6. Saskaņā ar Ministra kabineta 2014.gada 14.oktobra Noteikumi par pašvaldību teritorijas attīstības plānošanas dokumentiem noteikumu Nr. 628 „ Noteikumi par pašvaldību teritorijas attīstības plānošanas dokumentiem” 39.2.apakšpunktu detālplānojumu izstrādā, ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas vai pašvaldību ceļus.

Ievērojot minēto, un pie apstākļiem, ka minētā nekustā īpašuma īpašnieks ir ierosinājis Detālplānojuma izstrādes uzsākšanu, lai īstenotu īpašuma sadali, un sadales īstenošanai ir nepieciešams veidot jaunu ielu, lai pilsētas teritorijā nodrošinātu piekļuvi jaunizveidotajām zemes vienībām, pamatojoties uz Teritorijas attīstības plānošanas likuma 28.pantu, Ministra kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 39.2.apakšpunktu, 98. un 132.punktu, kā arī ņemot vērā **Attīstības un vides jautājumu komitejas** 2025.gada 23. jūlija atzinumu iesniegt šo lēmumprojektu izskatīšanai domes sēdē “*Par detālplānojuma izstrādes uzsākšanu nekustamā īpašuma “Lauviņas” (kadastra Nr.80760120149), Mārupē, Mārupes novadā, teritorijai*”, atklāti balsojot ar 18 balsīm „par” *(Aivars Osītis, Andris Puide, Ira Dūduma, Andrejs Ence, Renārs Freibergs, Edgars Jākobsons, Valdis Kārkliņš, Andrejs Kirillovs, Jānis Lagzdkalns, Rodrigo Laviņš, Arnis Priediņš, Kristaps Purviņš, Guntars Reika, Guntis Ruskis, Oļegs Sorokins, Uģis Šteinbergs, Gatis Vācietis, Zigmunds Vīķis),* „pret” nav, „atturas” nav, **Mārupes novada pašvaldības dome nolemj**:

1. Uzsākt detālplānojuma izstrādi nekustamā īpašuma “Lauviņas” (kadastra Nr. 80760120149), Mārupē, Mārupes novadā, teritorijai.
2. Apstiprināt detālplānojuma izstrādes Darba uzdevumu Nr.28/2-8/8-2025 un noteikt detālplānojuma robežas atbilstoši nekustamā īpašuma “Lauviņas” (kadastra Nr. 80760120149), Mārupē, Mārupes novadā, robežām, 1,6964 ha platībā.
3. Par detālplānojuma izstrādes vadītāju apstiprināt Mārupes novada pašvaldības Attīstības un plānošanas pārvaldes teritorijas plānotāju Andu Sprūdi.
4. Mārupes novada pašvaldības izpilddirektora vietniecei attīstības un vides jautājumos slēgt līgumu par detālplānojuma izstrādi un finansēšanu ar nekustamā īpašuma “Lauviņas” (kadastra Nr. 80760120149), Mārupē, Mārupes novadā, īpašniekiem, saskaņā ar pielikumu.
5. Uzdot Attīstības un plānošanas pārvaldes teritorijas plānotājai paziņojumu un pieņemto lēmumu ievietot Mārupes novada pašvaldības tīmekļa vietnē www.marupe.lv, Teritorijas attīstības plānošanas informācijas sistēmā un Mārupes novada pašvaldības informatīvajā izdevumā “Mārupes vēstis”.
6. Uzdot Centrālās pārvaldes Personāla un dokumentu pārvaldības nodaļai pieņemto lēmumu nosūtīt detālplānojuma ierosinātājai.

Pašvaldības domes priekšsēdētājs Aivars Osītis\*

*Sagatavoja Attīstības un plānošanas pārvaldes*

*Teritorijas plānotāja A. Sprūde*

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU